**Ministru kabineta rīkojuma projekta „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |

|  |  |
| --- | --- |
|  |  |

Ministru kabineta iekārtas likuma 15.panta trešā daļa; Ministru kabineta 2009.gada 7.aprīļa noteikumi Nr.300 "Ministru kabineta kārtības rullis" 35.–45.punkts (III.sadaļa „Rīcības plāns”) |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma "Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai" projekta (turpmāk – rīkojuma projekts) mērķis ir apstiprināt Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai (1.pielikums) (turpmāk – Valdības rīcības plāns), kurā iekļauti pasākumi, lai īstenotu Deklarācijā par Laimdotas Straujumas vadītā Ministru kabineta iecerēto darbību dotos uzdevumus.Rīkojuma projekts nosaka visu ministriju, Valsts kancelejas, Sabiedrības integrācijas fonda, Korupcijas novēršanas un apkarošanas biroja un Pārresoru koordinācijas centra (turpmāk – iestādes) turpmāk veicamos pasākumus un to izpildes termiņus, lai īstenotu Laimdotas Straujumas vadītās valdības noteiktos uzdevumus. Papildus tam ar izstrādāto Valdības rīcības plānu tiks nodrošināta atsevišķu Latvijas Nacionālajā attīstības plānā 2014.-2020.gadam noteikto rādītāju sasniegšana, iekļaujot Ministru prezidenta ziņojumā par Ministru kabineta paveikto un iecerēto darbību izvērtējumu par attiecīgo rādītāju starprezultātiem.Rīkojuma projekts nosaka arī Valdības rīcības plāna aktualizēšanas termiņus un kārtību, iesniedzot Pārresoru koordinācijas centram elektroniski *excel* formātā aktuālo informāciju par pasākumu īstenošanas gaitu līdz 2015.gada 1.jūlijam un turpmāk ik gadu līdz 1.februārim. Aktuālā informācija par pasākuma izpildi tiks norādīta Valdības rīcības plāna ailē „Pasākuma īstenošanas gaita” - ja pasākums izpildīts, norāda papildus informāciju par tā izpildi, bet, ja pasākums norādītajā termiņā izpildīts daļēji vai nav izpildīts, norāda pārskata periodā veiktās darbības vai iemeslus, kādēļ pasākums nav izpildīts. Savukārt, ja attiecībā uz pasākumu pārskata termiņā nav veiktas nekādas darbības, tad informāciju par pasākumu attiecīgajā pārskata periodā nesniedz.Apkopoto informāciju Pārresoru koordinācijas centrs atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 42.punktam ievietos savā mājaslapā, tādejādi sniedzot sabiedrībai aktuālo informāciju par Valdības rīcības plāna izpildi. Gatavojot Ministru prezidentam aktuālo informāciju par Valdības rīcības plāna izpildi, Pārresoru koordinācijas centrs var pieprasīt iestādēm papildus informāciju par Valdības rīcības plānā iekļautajiem pasākumiem.Ar rīkojuma projektu par spēku zaudējušu tiek atzīts Ministru kabineta 2014.gada 7.aprīļa rīkojums Nr.151 "Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai". |
|  3. | Projekta izstrādē iesaistītās institūcijas | Visas ministrijas, Korupcijas novēršanas un apkarošanas birojs, Sabiedrības integrācijas fonds, Pārresoru koordinācijas centrs un Valsts kanceleja. |
|  4. |  Cita informācija | Iestādes, plānojot un īstenojot Valdības rīcības plānā iekļautos pasākumus, ievēro attiecīgā gada likumos par valsts budžetu un par vidēja termiņa budžeta ietvaru paredzēto finansējuma apmēru, vienlaikus tas neierobežo iestāžu iespējas iesniegt jaunās politikas iniciatīvas, pieprasot to īstenošanai papildus finansējumu jauno politikas iniciatīvu vērtēšanas procesā, jo valdības atbalstītās jaunās politikas iniciatīvas tiek iekļautas ikgadējā valsts budžetā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts tiešās pārvaldes iestādes, kā arī padotības iestādes, kas īstenos Valdības rīcības plānā noteiktos pasākumus.Visa sabiedrība, jo Valdības rīcības plāna ietvaros īstenojamie pasākumi ietekmēs ikvienu Latvijas iedzīvotāju. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav |
|  |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta Valdības rīcības plāna izstrādes procesā. Ņemot vērā Ministru prezidentes 2014.gada 14.novembra rezolūciju Nr.111-1/134, visām iestādēm Valdības rīcības plāna pasākumi bija jāizstrādā sadarbībā ar nozares nevalstiskajām organizācijām un valdības sociālajiem un sadarbības partneriem.Valdības rīcības plāns tika izskatīts Nevalstisko organizāciju un Ministru kabineta sadarbības memoranda īstenošanas padomē 2015.gada 28.janvārī, informējot memorandu parakstījušās nevalstiskās organizācijas par Valdības rīcības plāna izstrādes procesu. Savukārt 2015.gada 29.janvārī notika Ministru prezidentes tikšanās ar valdības sociālajiem un sadarbības partneriem, kurā arī tika apspriesti Valdības rīcības plānā iekļautie pasākumi.Valdības sociālo un sadarbības partneru iesaiste Valdības rīcības plāna pasākumu īstenošanā notiks, izmantojot visas šobrīd pieejamās sadarbības platformas (konsultācijas, darba grupas, viedokļa sniegšana plānošanas dokumentu/tiesību aktu projektu ierosināšanas stadijā un Valsts sekretāru sanāksmes procesā), nenorādot valdības sociālos un sadarbības partnerus kā līdzatbildīgos par konkrētu Valdības rīcības plāna pasākumu īstenošanu. |
|  2. | Sabiedrības līdzdalība projekta izstrādē | Valdības rīcības plāna pilnveidošanai priekšlikumus sniedza vairākas nevalstiskās organizācijas un valdības sociālie un sadarbības partneri. Nozaru ministrijas sniegtos priekšlikumus iespēju robežās ņēmušas vērā. |
|  3. | Sabiedrības līdzdalības rezultāti | Iespēju robežās nozaru nevalstisko organizāciju priekšlikumi ņemti vērā. |
|  4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Visas ministrijas, Korupcijas novēršanas un apkarošanas birojs, Sabiedrības integrācijas fonds, Pārresoru koordinācijas centrs un Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde tiks veikta institūciju esošo funkciju ietvaros. |
| 3. | Cita informācija | Nav |

*Anotācijas III, IV un V sadaļa – projekts šīs jomas neskar*

Ministru prezidents L.Straujuma

Vīza:

Pārresoru koordinācijas centra vadītājs P.Vilks

2015.02.09. 16:19

814

I.Žemaite-Dziceviča, 67082972

irina.zemaite@pkc.mk.gov.lv